অন্ধ্রপ্রদেশে বাজি কারখানায় বিস্ফোরণে শোকজ্ঞাপন মুখ্যমন্ত্রী চন্দ্রবাবু নাইডুর, আহতদের দ্রুত চিকিৎসার নির্দেশ

ওয়েবডেস্ক: অন্ধ্রপ্রদেশে (Andrapradesh) বাজি তৈরির কারখানায় (Fire Cracker Factory) ভয়াবহ বিস্ফোরণ। এখনও পাওয়া খবর অনুযায়ী ৮ জনের মৃত্যুর খবর পাওয়া গেছে। মৃতদের মধ্যে দুজন মহিলা। রবিবার আনাকপল্লী জেলায় (Anakapalli district) এই বিস্ফোরণ ঘটে। সূত্রের খবর, ঘটনাস্থলেই ৬ জনের মৃত্যু হয়েছে। আহত সাত জনের মধ্যে দুজনের অবস্থা আশঙ্কাজনক। তাদের হাসপাতালে চিকিৎসা চলছে।

আতশবাজি উৎপাদন কারখানাটি জেলার কোটাভুতলা মণ্ডলের কৈলাস শহরে অবস্থিত। নিহত ও আহতদের বেশিরভাগই পূর্ব গোদাবরী জেলার সমরলাকোটার বাসিন্দা। বিস্ফোরণে তীব্রতায় ভেঙে পড়েছে কারখানার দেওয়াল। দুর্ঘটনায় আহতদের চিকিৎসার জন্য নরসিপত্তনম হাসপাতালে নিয়ে যাওয়া হয়েছে। ঘটনাস্থলে রয়েছে পুলিশ ও বিপর্যয় মোকাবিলা বাহিনী। উদ্ধারকাজ জারি আছে।

আরও পড়ুন: সৌরভ রাজপুত হত্যা মামলায় অন্তঃসত্ত্বা মুসকান রাস্তোগী, সরানো হল অন্য সেলে

স্থানীয় সূত্রে জানা গেছে, রকেট বাজি (rocket firecrackers) তৈরির জন্য বিখ্যাত এই কারখানাটি বিখ্যাত। বিয়ের মরশুমের কারণে প্রচুর অর্ডারের কথা বিবেচনা করে বিপুল সংখ্যক শ্রমিক নিয়োগ করা হয়েছিল।

এই ঘটনায় শোক প্রকাশ করেছেন মুখ্যমন্ত্রী চন্দ্রবাবু নাইডু (N Chandrababu Naidu)। স্বরাষ্ট্রমন্ত্রী ভি অনিথা বলেন, “অগ্নিকাণ্ডের ঘটনায় দুই মহিলাসহ আটজন মারা গেছেন এবং বেশ কয়েকজনের আহতের খবর নিশ্চিত করেন। আহতের দ্রুত চিকিৎসার নির্দেশ দিয়েছেন মুখ্যমন্ত্রী। পাশাপাশি স্পিকার নরসিপত্তনম আরডিওকে আহতদের উন্নত চিকিৎসা প্রদানের নির্দেশ দিয়েছেন।